Oppilashuoltosuunnitelma

Lukuvuosi: 2022-2023

Korpilahden yhtenäiskoulu, Tikkalan Päiväkotikoulu, Korpilahden päiväkoti

1. OPPILASHUOLTOPALVELUJEN TARVE JA TOTEUTUMINEN

Oppilashuoltopalvelujen kokonaistarve on normaali suhteutettuna oppilasmäärään. Perusopetuksen oppilaita Korpilahden yhtenäiskoulussa ja Tikkalan päiväkotikoulussa on yhteensä 487. Esiopetuksessa oppilaita on Tikkalan päiväkotikoulussa 10 + 12, Korpilahden päiväkodissa 67 = 36 + 31. Yhteensä esiopetuksen piirissä lapsia on 89

Korpilahden alueen erityisenä vahvuutena on pysyvyys ja muuttumattomuus, joka antaa tilaa suunnitella ja kehittää toimintaa. Ihmiset tuntevat toisensa ja perheet tunnetaan keskimäärin aika hyvin ja tämän hyvänä puolena on se, että usein yhteistyön rakentaminen helpottuu. Perusopetuksen oppilaista 44 on erityisen tuen päätös, eli tuen piirissä on siten 9 % oppilaista. Heillä voi olla yksilöllisen oppimäärän mukainen HOJKS joko yhdessä tai useammassa oppiaineessa. Mukana voi olla oppilaita, joilla ei yksilöllistettyjä oppiaineita. Tällöin siirto erityiseen tukeen on tehty kokonaisvaltaisin perustein. Pidennetty oppivelvollisuus on 10 oppilaalla, joka tarkoittaa 2 % osuutta koko oppilaskunnasta. Tehostetun tuen piirissä on 86 oppilasta (17,7%). Tämä tarkoittaa, että yhteensä oppilasta on jollakin tavalla pedagogisen tuen piirissä 26,7 %.

Oppilashuollon palveluiden (kuraattori, psykologi, kouluterveydenhuolto) piirissä olevien oppilaiden kokonaismäärää ei ole koulun oppilasrekisterissä tilastoitu. Syksystä 2022 alkaen oppilashuollon resurssi on lisääntynyt yhden uuden osa-aikaisen kuraattorin aloittamisen myötä. Esiopetuksessa ja perusopetuksessa käytettävissä ovat lisäksi perheneuvolan ja lastensuojelun sosiaalityön palvelut. Korpilahden koulupsykologina toimii Juulia Ojala ja kuraattoreina Mari Savolainen sekä Satu Savolainen. Koulupsykologi on paikalla pääsääntöisesti to-pe. Kuraattori on koululla pääsääntöisesti ma-ke.

Opiskeluhuoltolain 15 §:n perusteella opiskelijalla on oikeus keskustella psykologin tai kuraattorin kanssa viimeistään seitsemäntenä koulupäivänä pyynnöstä, kiireellisessä tapauksessa samana tai seuraavana koulupäivänä. Mahdollisuus keskusteluun on järjestettävä myös muun henkilön aloitteen perusteella, ellei se ole ilmeisen tarpeetonta. Tehdyn arvion perusteella opiskelijalla on oikeus saada riittävä tuki ja ohjaus hänen opiskeluunsa ja kehitykseensä liittyvien vaikeuksien ehkäisemiseksi ja poistamiseksi.

Tarvittaessa opiskelija on ohjattava saamaan muita opiskeluhuollon palveluja sekä muuta erityisen tuen tarpeessa olevia lapsia ja nuoria tukevaa toimintaa. Yhteistyötä tehdään tarvittaessa oppilaiden poissaoloihin liittyvissä asioissa ja tarvittaessa kootaan monialainen asiantuntijaryhmä. Yleinen soittoaika kuraattorille ja psykologille on tiistaisin ja torstaisin klo 10.00 - 11.00.

Oppilashuollon psykologi- ja kuraattoripalveluilla:

• Edistetään koulu- ja esiopetusyhteisön hyvinvointia sekä yhteistyötä oppilaiden, perheiden ja muiden läheisten kanssa.

• Tuetaan oppilaiden oppimista, hyvinvointia, psyykkisiä ja sosiaalisia valmiuksia.

• Työskentelymuotoina ja – tapoina käytetään konsultoivaa työotetta, luokka- ja ryhmätyöskentelyä, koulu-, perhe- ja verkostoneuvottelua sekä yksilöarviointimenetelmiä ja tukikeskusteluja.

• Koulupsykologit ja -kuraattorit osallistuvat yhteisöllisiin oppilashuoltoryhmiin yksiköissään ja tekevät koko yhteisöön vaikuttavaa työtä.

Koulupsykologi

Korpilahden alueen koulupsykologina toimii Juulia Ojala. Hän on Korpilahdella keskimäärin kahtena päivänä viikossa. Koulupsykologin palvelut ovat käytettävissä esi- ja perusopetuksessa oleville lapsille ja perheille.

Työssä painottuvat erityisesti oppimiseen ja koulunkäyntiin liittyvät asiat. Koulupsykologi on usein mukana arvioimassa oppilaan tuen tarvetta sekä suunnittelemassa koulunkäynnin tukitoimia. Tarvittaessa koulupsykologi tekee oppimiseen ja koulunkäyntiin liittyviä selvityksiä ja tutkimuksia. Koulupsykologi antaa neuvontaa, ohjausta ja konsultaatiota oppilaan kasvatukseen, kehitykseen ja mielenterveyteen liittyvissä asioissa.

Tarvittaessa koulupsykologi kartoittaa myös tunne-elämään ja sosiaalisiin taitoihin liittyviä asioita, arvioi oppilaan hoidon ja kuntoutuksen tarvetta sekä ohjaa jatkohoitoon muihin palveluihin. Palveluihin ohjaudutaan useimmiten koulun henkilöstön kautta, mutta yhteydenotto voi tulla myös oppilaan itsensä, huoltajan tai muun viranomaisen tekemänä. Koulupsykologi toimii yhteistyössä perheen, koulun ja muiden toimijoiden kanssa.

Koulukuraattori

Korpilahdella koulukuraattoreina toimivat Mari Savolainen ja Satu Savolainen. Koulukuraattori on kouluilla ja esiopetuksessa keskimäärin kahtena-kolmena päivänä viikossa. Hän käy syksyllä esittäytymässä esikoululaisille päiväkodeilla ja kertomassa työstään. Hän antaa sosiaalityön asiantuntijana oppilaalle neuvontaa, tukea ja ohjausta. Tavoitteena on ehkäistä ja poistaa oppilaan kehitykseen liittyviä sosiaalisia ja psyykkisiä vaikeuksia sekä edistää oppimista, hyvinvointia ja sosiaalisia valmiuksia.

Koulukuraattori tukee oppilasta käyttäytymiseen, sosiaalisiin suhteisiin, tunne-elämään, perhetilanteeseen ja vapaa-aikaan liittyvissä asioissa. Hän käy oppilaiden kanssa tuki- ja ohjauskeskusteluja ja tekee tarvittaessa sosiaalisia selvityksiä.

Koulukuraattori tekee verkostotyötä ja toimii yhteistyössä oppilaan perheen, koulun henkilöstön, eri viranomaisten ja muiden tahojen kanssa. Koulukuraattori osallistuu tarvittaessa yksittäisten oppilaiden asiaa käsittelevien monialaisten asiantuntijaryhmien työskentelyyn ja tarvittaessa monialaiseen yhteistyöhön oppilaan pedagogisen tuen suunnittelussa, sekä tarjoaa siihen liittyvää konsultaatiota.

Koulunuorisonohjaaja

Korpilahden yhtenäiskoululla työskentelee koulunuorisonohjaaja Niko Hakkarainen, yhdessä opetus- ja oppilashuollon henkilöstön kanssa. Koulunuorisonohjaaja on kiireetön aikuinen, joka kohtaa nuoria koulun arjessa, ohjaa luokkaryhmiä, sekä muita ryhmiä, järjestää välituntitoimintaa yhdessä oppilaiden kanssa ja edistää monialaisesti yhteisöllisyyttä ja hyvinvointia. Kouluissa tehtävää nuorisotyötä ovat lisäksi osallisuuskasvatus, nuorisotiedotus ja - neuvonta, kerho- ja harrastetoiminta, kiusaamisen ehkäisy, ryhmäytysten ja tapahtumien järjestäminen, tukioppilastoiminnan tukeminen. Pääpainopiste on yhteisöllisessä työssä, mutta koulunuorisonohjaaja voi tehdä myös yksilötyötä. Koulunuorisotyön kohderyhmänä ovat 5.-9.-luokkalaiset. Koulunuorisonohjaaja työskentelee torstai-iltaisin Korpilahden nuorisotila Sumpbissa, jossa tapaa koulun oppilaita myös vapaa-ajalla. Lisäksi 7.-9. -luokkalaisille on omat Sumpbivälitunnit, joka tarjoaa myös kyytioppilaille mahdollisuuden päästä nuorisotalon palveluiden äärelle.

Neuvolan terveydenhoito

Tikkalan päiväkotikoulun sekä Korpilahden päiväkodissa esiopetuksessa olevan lapsen yksilölliset terveystarkastukset ja yksilöllinen terveysneuvonta järjestetään kansanterveyslain mukaisina neuvolapalveluina kuusivuotiaaksi saakka lastenneuvolassa Korpilahden terveysasemalla. Terveydenhoitajina toimivat Sari Tikkanen ja Niina Loikkanen. Varhaisen tuen perheohjaus on osa äitiys- ja lastenneuvolapalveluja ja se on tarkoitettu lasta odottaville ja pienten lasten vanhemmille. Perhetyön tavoitteena on tukea vanhemmuutta, parisuhdetta ja koko perheen hyvinvointia. Kouluuntulotarkastuksen tekee kouluterveydenhoitaja kesällä ennen koulun aloittamista, lapsi siirtyy tällöin kouluterveydenhuollon piiriin.

Kouluterveydenhuolto

Kouluterveydenhoitajana toimii Leena Heilä. Kouluterveydenhuolto on lakisääteistä ja maksutonta terveydenhuoltoa kaikille peruskoululaisille. Kouluterveydenhuollon tavoitteena on koko kouluyhteisön hyvinvoinnin ja oppilaiden terveyden edistäminen sekä terveen kasvun ja kehityksen tukeminen. Työtä tehdään luottamuksellisesti yhdessä oppilaiden, vanhempien, opettajien ja muun oppilashuollon henkilöstön kanssa. Kouluterveydenhuolto on osa opiskeluhuoltoa. Terveydenhoitaja tapaa oppilaat vuosittain terveystarkastusten yhteydessä. 1., 5. ja 8. luokalla laajoihin terveystarkastuksiin kutsutaan huoltajat mukaan ja tarkastukseen sisältyy sekä terveydenhoitajan, että lääkärin tapaaminen. Kouluterveydenhuollossa on käytössä myös avoin vastaanottoaika, jolloin oppilaat voivat tulla terveydenhoitajan vastaanotolle ilman ajanvarausta.

Korpilahden yhtenäiskoululla avoin vastaanotto on ma-ti ja to-pe klo 10-11 terveydenhoitajan ollessa yhtenäiskoululla. Tikkalan koululla terveydenhoitaja käy noin joka kolmas viikko, jolloin kyseisen koulun oppilailla on mahdollisuus myös avoimeen vastaanottoon. Korpilahden yhtenäiskoulun vastaanottoajat ovat myös Tikkalan koululaisten käytössä. Koululääkärin vastaanotto on joka toinen keskiviikko Korpilahden yhtenäiskoululla, ajan varaus terveydenhoitajan kautta.

Esiopetus

Esiopetuksessa työskenteleeTikkalan päiväkotikoululla erityisluokanopettaja Katariina Keränen ja Korpilahden päiväkodin esiopetuksen ryhmissä työskentelee varhaiskasvatuksen erityisopettaja Kukka-Maaria Kettunen. Esiopetusikäisten lasten perheiden käytettävissä on erilaiset vanhempien kasvatustyötä tukevat mm. psykologin ja toimintaterapeutin vetämät ryhmät esim. Aistivat ja Perhekoulu.

Esiopetuksen ja alkuopetuksen yhteistyön toimintamalleja kuvataan vuosittain alkuopetuksen nivelvaiheen vuosikellossa, jonne kirjataan esim. yhteiset MONO-tapahtumat, pedagogiset palaverit, tiedonsiirrot sekä ekaluokalle siirtymiseen liittyvät tiedonsiirron käytänteet.

Tikkalan päiväkotikoulussa esiopetuksen ja koulun yhteistyön malleja ovat mm.

\* kouluvuosi aloitetaan yhteisiä sääntöjä työstämällä ja niihin sitoutumalla

\* säännöllinen koulukaveritoiminta (yhteiset oppilaskunnan järjestämät toiminnat kuukausittain)

\* kotiryhmätyöskentely eri ikäisistä koostuvissa ryhmissä

\* vanhempaintoimikunta koulun ja päiväkodin yhteinen

\* vanhempainilta vuosittain yhteistyössä vanhempaintoimikunnan kanssa

\* säännölliset oppilaskokoukset ja oppilaskunnan toiminta; pelien ja leikkien säännöt sovitaan yleisissä kokouksissa

\* julkinen kiitos/tunnustus oppilasyhteisöä koskettavista teoista; Otso-nalle

Esiopetuksessa varhaiskasvatuksen moniammatillinen yhteistyöryhmä kokoontuu kaksi kertaa vuodessa; syksyllä ja keväällä. Ryhmään kuuluvat varhaiskasvatuksessa ja esiopetuksessa työskentelevät ammattilaiset; seurakunnan edustaja, erityisopettaja, kouluterveydenhoitaja ja lastenneuvolan terveydenhoitaja, psykologit, kuraattori, lastensuojelun sosiaali- ja perhetyöntekijä, neuvolan perhetyöntekijä ja terapeutit. Esiopetuksessa käytetään tunne- ja sosiaalisten taitojen harjoittelemiseen mm. Askeleittain ja Turvataito-materiaaleja ja esiopetuksessa on laadittu kiusaamisen ehkäisyn suunnitelmat. Lasten välisissä riitatilanteissa ja kiusaamistapauksissa käytämme paljon sarjakuvittamista menetelmänä tilanteiden selvittämiseen lasten kanssa. Vuorovaikutusleikkiryhmiä käytetään myös menetelmänä sosiaalisten taitojen oppimisessa.

Erityisopetus

Korpilahden Yhtenäiskoulussa toimii neljä erityisopettajaa, Heini Huttunen 1-3 luokat, Salla Uppsala 3-6 luokat, Eija Kuoppa-aho 6-8 luokat sekä Henna Ranta-Korpi 7-9 luokat. Luokkarajat ovat häilyviä ja tunneilla voi olla myös eri ikäisiä oppilaita, kuin edellä mainitusti. Koululla ei ole kiinteitä pienryhmiä, mutta tarpeen tullen pyritään järjestämään tiiviimpiä jaksoja pienemmässä ryhmässä jaksoina. Kaikki oppilaat ovat pääsääntöisesti omissa luokissaan yleisopetuksen ryhmässä.

Tikkalan päiväkotikoulussa on erityisluokanopettajana Katariina Keränen ja erityisopetus toteutuu sitä tarvitsevilla oppilailla myös pienryhmäopetuksena.

2. MONIAMMATILLISEN OPPILASHUOLTOTYÖN RAKENTUMINEN

Alueellamme toimii yhteisöllinen oppilashuoltoryhmä (ns. OHR:n laaja kokoonpano), koulukohtainen oppilashuoltoryhmä sekä yksilökohtainen moniammatillinen oppilashuoltoryhmä. Oppilashuolto on tärkeä osa perusopetuksen toimintakulttuuria.

Korpilahden alueen yhteisöllinen oppilashuoltoryhmä

Yhteisöllisessä oppilashuoltoryhmässä seurataan, arvioidaan ja kehitetään kouluyhteisön ja oppilasryhmien hyvinvointia. Lisäksi huolehditaan kouluympäristön terveellisyydestä ja turvallisuudesta. Yhteistyötä tehdään koulussa oppilaiden huoltajien kanssa sekä muiden lasten ja nuorten hyvinvointia edistävien viranomaisten ja toimijoiden kanssa. Yhteisöllisen oppilashuollon toiminnan tavoitteita määritellään vuosittain. Painopistettä on siirretty ennaltaehkäisevään ja yhteisölliseen oppilashuoltoon.

Korpilahden alueen yhteisöllinen oppilashuoltoryhmän laaja kokoonpano kokoontuu 1 x /lukukausi, 23.9.2022 ja 21.4.2023.

Kokoonpanoon kuuluvat:

* Satu Lahti, rehtori
* Tikkalan päiväkoti:

Taina Rikama-Koskinen (Tikkalan päiväkodin johtaja), varalla apulaisjohtaja Joonas Koskinen

Hannele Pahkala, pedagoginen johtaja

* Tikkalan päiväkotikoulu:

Tiina Jylhä, koulunjohtaja, varalla Kirsi Eronen/Riina Hänninen

Merja Ahopelto, koulunkäynninohjaaja, varalla Minna Hirvonen,

Katariina Keränen, erityisluokanopettaja (myös esiopetus)

* Korpilahden päiväkoti:

Tiina Ruppa, päiväkodin johtaja, varalla Sara Volotinen, pedagoginen johtaja,

Kukka-Maaria Kettunen (VEO)

Satu Holttinen

* Korpilahden yhtenäiskoulu:

Henna Ranta-Korpi, erityisluokanopettaja

Eija Kuoppa-aho, erityisopettaja

Salla Uppsala, erityisluokanopettaja

Heini Huttunen, erityisopettaja

Laura Rauste, opinto-ohjaaja,

Päivi Lappalainen-Jaycocks, koulunkäynninohjaaja

* Oppilashuollon edustus:

Leena Heilä, terveydenhoitaja

Juulia Ojala, koulupsykologi,

Mari Savolainen, koulukuraattori,

Satu Savolainen, kuraattori,

Niko Hakkarainen, koulunuorisonohjaaja,

vaihtuvat jäsenet tarvittaessa, esim. vanhempaintoimikunnan edustus, oppilasjäsen

Tehtävänä

1. Vastata opiskeluhuollon suunnittelusta, kehittämisestä, toteuttamisesta ja arvioinnista. Kuuluu koko työyhteisö, vanhemmat ja oppilaat.

2. Vastata yhteisöllisestä opiskeluhuollosta.

3. Tehdä yhteistyötä koulun ulkopuolisten lasten ja nuorten hyvinvointia edistävien tahojen kanssa.

Korpilahden alueen koulukohtainen oppilashuoltoryhmä

Koulukohtainen oppilashuoltoryhmä on yhtenäiskoulun ja Tikkalan päiväkotikoulun yhteinen. Tarvittaessa kokoontuu erikseen vain toisen koulun edustajat. Kokoontumisajat 2022-2023 ovat 2.9.2022, 28.10.2022 11.11.2022 (Tikkalan koulu) 9.12.2022, 20.1.2023, 17.2.2023, 24.3.2023 (Tikkalan koulu) ja 12.5.2023.

Koulukohtaisen oppilashuoltoryhmän tapaamisiin kokoontuvat Korpilahden yhtenäiskoulun sekä Tikkalan päiväkotikoulun alueellisen oppilashuoltoryhmän jäsenet.

* Satu Lahti (rehtori ja vastuuhenkilö)
* Tiina Jylhä (koulunjohtaja)
* Laura Rauste (opinto-ohjaaja)
* Leena Heilä (terveydenhoitaja)
* Juulia Ojala (koulupsykologi)
* Mari Savolainen ja Satu Savolainen (koulukuraattorit)
* Niko Hakkarainen (koulunuorisonohjaaja)
* Erityisopettajat: Salla Uppsala, Eija Kuoppa-aho, Henna Ranta-Korpi ja Heini Huttunen
* Päivi Lappalainen-Jaycocks (koulunkäynninohjaaja)
* Tämän lisäksi kyseisellä koululla paikalle tulee se henkilöstö, joita on syytä kuulla käsiteltävän teeman mukaan: opettajat, koulunkäynninohjaajat, mahdollisesti oppilaita tai muuta koulun henkilökuntaa
* Tikkalan päiväkotikoulussa paikalle tulevat päiväkodin johtaja, erityisopetuksesta vastaava, koulunkäynninohjaaja

Korpilahden päiväkodin ja Korpilahden esiopetusyksiöiden omassa oppilashuoltoryhmässä ovat Tiina Ruppa (päiväkodin johtaja), Sara Volotinen (pedagoginen johtaja), Veo:t Kukka-Maaria Kettunen ja VO:t Satu Holttinen, Laura Huttunen. Jos mahdollista, ryhmään osallistuu muuta henkilökuntaa tarpeen mukaan.

Tehtävänä

1. Suunnitella koulun toimintaa yhteisöllisestä näkökulmasta.

2. Puuttua niihin asioihin, jotka ovat osoittautuneet haasteellisiksi ja vaativat moniammatillista suunnittelua ja tukea koko yhteisön hyvinvoinnin parantamiseksi juuri tällä koululla. Eli läpikäytävät asiat poikkeavat jotenkin koko Korpilahden alueen muusta toiminnasta tai tilanteesta erityislaatuisuudellaan.

Korpilahden alueen monialainen asiantuntijaryhmä

Yksilökohtaisella oppilashuollolla tarkoitetaan oppilaalle annettavia kouluterveydenhuollon palveluja ja opiskeluhuollon psykologi- ja kuraattoripalveluja sekä yksittäistä oppilasta koskevaa monialaista opiskeluhuoltoa.

Kokoonpano kootaan tapauskohtaisesti yksittäisen oppilaan tueksi. Oppilaan/huoltajan suostumus ja osallisuus on tärkeää. Tehtävänä on yksittäisen oppilaan tuen tarpeen selvittäminen ja opiskeluhuollon palvelujen järjestäminen.

Esiopetusikäiset lapset käyvät lastenneuvolassa kouluun lähtökesään saakka. Tavoitteena on edistää ja seurata lapsen/oppilaan kokonaisvaltaista kehitystä, terveyttä, hyvinvointia ja oppimista. Yksilökohtainen oppilashuolto perustuu aina huoltajan suostumukseen ja tarpeen vaatiessa myös oppilaan suostumukseen.

Monialaisen asiantuntijaryhmän kokoaminen ja toimintatavat

19 § OPPILASHUOLTOLAKI

Yksittäistä opiskelijaa koskevan opiskeluhuoltoasian käsittely

Asian käsittely yksittäisen opiskelijan tueksi koottavassa monialaisessa asiantuntijaryhmässä perustuu opiskelijan tai, jollei hänellä ole edellytyksiä arvioida annettavan suostumuksen merkitystä, hänen huoltajansa suostumukseen.

Opiskelijan yksilöidyllä kirjallisella suostumuksella hänen asiansa käsittelyyn voi osallistua tarvittavia opiskeluhuollon yhteistyötahoja taikka opiskelijan läheisiä. Jos alaikäisellä tai muutoin vajaavaltaisella ei ikänsä tai kehitystasonsa vuoksi ole edellytyksiä arvioida itsenäisesti asian merkitystä, huoltaja tai muu laillinen edustaja voi antaa siihen suostumuksen hänen sijastaan.

Opiskeluhuoltoryhmän jäsenillä on lisäksi oikeus pyytää neuvoa opiskelijan asiassa tarpeelliseksi katsomiltaan asiantuntijoilta ja ilmaista heille siinä tarkoituksessa salassa pidettäviä tietoja siten kuin viranomaisten toiminnan julkisuudesta annetun lain (621/1999) 26 §:n 3 momentissa säädetään.

a. Ryhmään voi kuulua esim. psykologi, kuraattori, terveydenhoitaja, terapeutti, opinto-ohjaaja, erityisopettaja, luokanopettaja, kasvatusohjaaja tai muu oppilaan asioissa keskeinen henkilö.

b. Oppilaan huoltajaan ollaan yhteydessä ja heidät ja tilanteen vaatiessa oppilas kutsutaan koululle palaveriin.

c. Se henkilö, joka kokee tarvetta keskustella oppilaan asioista yhteisesti ottaa yhteyttä kuraattoriin tai psykologiin sekä perheeseen.

d. Ryhmän kokoontumisen alussa kirjataan lupa, jossa käy ilmi vaaditut asiat.

e. Ryhmän sen hetkinen puheenjohtaja vastaa siitä, että käsittely kirjataan oppilaan yksilölliseen oppilashuoltokertomukseen Wilmaan. Tikkalan ja Korpilahden päiväkodin esiopetusikäisten lasten yksilölliset oppilashuoltokertomukset säilötään päiväkodeissa.

Moniammatillisessa oppilashuoltotyössä (sekä yksilökohtainen että yhteisöllinen) erityisesti huomioitavia asioita:

Arjen turvallisuus otetaan huomioon koulupäivässä. Tapaturman sattuessa otetaan yhteys koulun terveydenhoitajaan, joka ohjaa eteenpäin tarvittaessa. Tikkalassa tapauksesta riippuen otetaan yhteys terveydenhoitajaan tai terveysasemalle ja huoltajaan. Henkilökuntaa koulutetaan ensiaputaidoissa määräajoin.

Kouluilla on ohjeistus tupakkatuotteiden, alkoholin ja muiden päihteiden käytön ehkäisemiseen ja käyttöön puuttumiseen. Kouluun ei saa tuoda eikä työpäivän aikana pitää hallussa sellaista esinettä tai ainetta, jonka hallussapito on muussa laissa kielletty tai jolla voidaan vaarantaa oma tai toisen turvallisuutta taikka joka erityisesti soveltuu omaisuuden vahingoittamiseen ja jonka hallussapidolle ei ole hyväksyttävää syytä.

Kuljetusjärjestelyissä ja koulumatkan turvallisuuteen liittyvissä asioissa tehdään yhteistyötä huoltajien ja koulukyydeistä vastaavien tahojen kanssa. Mikäli esiopetusikäisen lapsen matka kotiin on yli 5 km tai liian vaarallinen, on hänellä oikeus maksuttomaan kuljetukseen tai kuljetuskorvaukseen.

Alueellamme toteutetaan oppilaiden suojaamiseksi väkivallalta, kiusaamiselta ja häirinnältä HyVä-toimintamallia kiusaamistapauksiin puuttumisessa. Tämän avulla vaikutetaan ennaltaehkäisevästi, puututaan ja huolehditaan kiusaamistapausten selvittelystä ja seuraamisesta. Yhteistyö huoltajien kanssa on osa toimivaa kiusaamisenvastaista työtä. Tarvittaessa opiskeluhuollollisia palveluja on mukana prosessissa. Asioiden laajentuessa tai vakavuusasteen noustessa mukaan voi tulla poliisi, Keski-Suomen sovittelutoimisto tai muu viranomaistaho.

Kriisitilanteiden varalta kirjataan konkreettisia toimintamalleja kriisitilanteiden varalle ja niiden hoitamiseksi oppilaan, hänen perheensä, koko luokan ja henkilökunnan kanssa alueen kriisisuunnitelmaan. Suunnitelmassa kuvataan myös kriisitilanteiden jälkipuinti vaiheittain. Kriisisuunnitelmaan liitetään tärkeimmät yhteystiedot kriisin sattuessa. Kriisisuunnitelmaan kuvattuja tilanteita ovat mm. onnettomuudet ja niiden uhka koulussa, oppilaan tai henkilökunnan jäsenen kuolema ja itsemurha.

Korpilahden perhekeskusverkosto kokoontuu säännöllisesti muutaman kerran vuodessa. Osallistujat ovat lasten ja nuorten kanssa toimivia paikallisia yhteistyökumppaneita. Puheenjohtajana toimii Tiina Ruppa. Tavoitteena on koota yhteen hajallaan olevia palveluita saman katon alle ja helpottaa lasten, nuorten ja perheiden avunsaamista oikeaan aikaan. Vuoropuhelu ajankohtaisista asioista ja tutustuminen yhteistyökumppaneihin ja tarjolla oleviin palveluihin ovat yksi verkoston tavoite. Myös vanhemmat ovat tervetulleita mukaan tapaamisiin.

3. OPPILASHUOLLON YHTEISTYÖN JÄRJESTÄMINEN OPPILAIDEN JA HEIDÄN HUOLTAJIENSA KANSSA

Esiopetuksessa käydään hyvän alun -keskustelut perheiden kanssa lapsen aloittaessa esiopetuksen. Yhteistyö perustuu kasvatuskumppanuuteen. Lapselle tehdään henkilökohtainen esiopetussuunnitelma syksyllä, joka arvioidaan keväällä. Esiopetuksessa lapsella on mahdollisuus tulla mukaan keskustelun alkuun kertomaan omia ajatuksiaan ja arvioimaan itseään oppijana. Asiakaskyselyllä kartoitetaan varhaiskasvatuksessa vanhempien ajatuksia ja tyytyväisyyttä palvelun laatuun ja siinä on mahdollisuus esittää toiveita ja kehittämisajatuksia.

Tikkalan päiväkotikoulussa toimii vanhempaintoimikunta. Oppilaiden ja huoltajien osallisuutta yhteisöllisen ja yksilöllisen oppilashuollon suunnittelussa, toteuttamisessa ja arvioinnissa painotetaan kodin ja koulun välisessä yhteistyössä. Yhteisöllisen ja yksilökohtaisen oppilashuollon toimintamalleista tiedotetaan lukuvuosittain oppilaille ja huoltajille.

Yhtenäiskoululla ja Tikkalan koulussa toimivat vanhempaintoimikunnat. Kouluilla järjestetään vuosittain arviointikeskustelut, joihin kutsutaan huoltajat oppilaiden kanssa. Arviointikeskusteluissa keskeistä on kuulla lapsen/nuoren ajatuksia ja mielipiteitä omasta koulunkäynnistä. Arviointikeskustelu antaa mahdollisuuden pohtia yhdessä lapsen/nuoren kasvuun, kehitykseen ja oppimiseen sekä koulunkäyntitaitoihin liittyviä asioita. Oppimista arvioidaan vuosiluokkakohtaisten tavoitteiden ja erilaisten teemojen avulla. Arviointikeskustelut ovat tärkeää yhteistyötä oppilaiden ja heidän huoltajiensa kanssa.

4. OPPILAHUOLLOLLISEN TUEN JÄRJESTÄMINEN KURINPITOTOIMIEN YHTEYDESSÄ

Oppilaalle, joka on erotettu määräajaksi tai jolta on evätty opetus jäljellä olevan oppitunnin tai työpäivän ajaksi, tulee opetuksen järjestäjän järjestää tarvittava opiskeluhuolto. Oppilaalle, joka saa kurinpitotoimena kirjallisen varoituksen tai hänet erotetaan koulusta määräajaksi, aloitetaan viimeistään kurinpitotoimen kuulemistilaisuuden yhteydessä moniammatillinen yksilökohtainen oppilashuoltotyö.

5. OPPILASHUOLTOSUUNNITELMAN TOTEUTTAMINEN JA SEURAAMINEN

Iso OHR seuraa koulun oppilashuoltosuunnitelman toteutumista. Oppilashuoltosuunnitelmassa asetetaan tavoitteet oppilashuoltotyölle. Suunnitelmassa asetettuja tavoitteiden toteutumista arvioidaan lukuvuoden päättyessä ja samalla asetetaan uusia tavoitteita opiskeluhuoltotyön kehittämiseksi. Arviointi lukuvuoden toiminnasta tehdään 12.5.2023 viimeisessä laajalla kokoonpanolla kokoontuvan oppilashuoltoryhmän tapaamisessa.

6. OPPILASHUOLLON TAVOITTEET LUKUVUODELLE 2022-2023

KEHITTÄMISEN KOHDE, TAVOITE JA TOIMENPITEET

|  |  |  |
| --- | --- | --- |
| * **5 - 8 -vuotiaiden yhtenäisen opinpolun vahvistaminen**
 | * Yhteistyön lisääminen, yhteisten toimintamallien kehittäminen
 | * Työntekijöiden työn järjestäminen yhteistyötä tukevaksi (resurssien järkevä hyödyntäminen vaka-ap/ip - toiminnassa)
* Esiopetusoppilaiden ja alkuopetusoppilaiden yhteiset tapahtumat, teemapäivät
* Tikkalan päiväkotikoulussa yhteinen erityisopetuksen resurssi/järjestely
 |
| * **Tehostettu oppilaanohjaus ja pidennetty oppivelvollisuus**
 | * Oppivelvollisuuden pidentymisen ja tehostetun oppilaanohjauksen käytänteiden koulukohtainen soveltaminen ja toteuttaminen
 | * Tehostetun oppilaanohjauksen määrittely
* Ekstra-TET - käytänteen vahvistaminen
* Perusopetuksesta jatko-opintoihin siirtyvien seuraaminen ja tukeminen uuden mallin mukaisesti
 |
| * **Oppilashuoltotyöhön sekä kolmiportaisen tuen toteuttamiseen liittyvät kirjaamiset ja käytänteet**
 | * Oppilashuoltotyön käytänteiden ylläpitäminen lain vaatimilla tavoilla sekä Wilmaan kirjaamisen opettelu jatkuu edelleen.
 | * Toimintamalli selkeäksi henkilöstölle, huoltajille ja oppilaille. Opettajille koulutusta asiasta.
* Toimiva kirjaaminen Wilmaan
 |
| * **Vuoden teema I; KAIKKI KOULUUN!**
 | * Syrjäytymisen ehkäisy
* Hyvinvoinnin vuosikellon käyttöönotto
* Kiusaamisen vastaisen työn malli
 | * Tunneille saapumisen varmistaminen
* Kouluun saapumisen varmistaminen
* Poissaolojen seuranta
 |
| * **Vuoden teema II: Käyttäytymisen ylämäki**
 | * Kielenkäyttö, yhteisesti noudatettavat säännöt
* Koulutehtävien tekeminen: läksyt, tuntityöskentely
 | * Koulun käsikirjan työstäminen jatkuu
 |
|  |  |  |

Ennaltaehkäisevän ja yhteisöllisen toimintatavan vahvistaminen

Yhtenäiskoululla toimii seuraavia oppilashuollollisia/yhteisöllisiä toimintoja;

* LUKUMUMMOT (MLL)
* TUKIOPPILASTOIMINTA AKTIIVISENA
* KURAATTORILLA ON LUOKKATYÖSKENTELYÄ tarvittaessa
* KURAATTORIN JA PSYKOLOGIN PIENRYHMÄ tarvittaessa
* KIUSAAMISEN EHKÄISYYN ON HyVä-TIIMI JA VERSOTOIMINTA
* KUMMIOPPILASTOIMINTA
* LIIKKUVA KOULU; PITKÄT VÄLITUNNIT, LIIKKAVAKSIT
* LÄKSYPARKKI
* KOLIKKO –toiminta: konsultoidaan tarvittaessa
* Pedagoginen konsultaatio työvälineeksi yhä useammin.
* Erityisopettajien, koulupsykologin, koulukuraattorin työn kuvan muuttamista konsultoivan toiminnan suuntaan; enemmän tukea koululuokkaan.

LIITTEET

* Järjestyssäännöt
* Suunnitelma oppilaiden suojaamiseksi väkivallalta, kiusaamiselta ja häirinnältä
* Tasa-arvo- ja yhdenvertaisuussuunnitelma
* Kiusaamisen vastaisen työn malli
* Poissaolomalli
* Kriisisuunnitelma